**Kasvu Open Oy** on suomalainen yritys, joka tuottaa pienille ja keskisuurille yrityksille suunnattuja avoimia sparrausohjelmia, kuten Kasvupolku ja Superfinns. 

Ohjelmissa yrityksille annetaan ulkopuolisia näkemyksiä niiden toiminnasta. Tarkastelun kohteena ovat erityisesti rahoitus, myynti, markkinointi, rekrytointi, henkilöstöasiat ja kansainvälisen liiketoiminnan osaaminen, eli asiat, joita kasvuhaluiset yritykset ovat pitäneet niiden kasvun esteenä tai hidasteena. 

Kasvu Open -konsepti syntyi vuonna 2011 ja se yhtiöitettiin vuonna 2016, jolloin syntyi Kasvu Open Oy.

Historia
--------

### Kasvu Open -konsepti (2011–2016)

Kasvu Open -konsepti perustuu Jyväskylän yliopistossa kauppakorkeakoulussa kasvuyritystoiminnan professorina toimineen Marko Sepän yhdessä yritysten kanssa kehittämään kasvua kiihdyttävään (runway to growth) malliin. Kasvu Open -ohjelman kehittivät Keski-Suomen kauppakamari ja sen kumppanit.   Aloite ohjelmaan saatiin vuonna 2010 Sepältä, joka kannusti kasvuyritysvaliokunnan perustamiseen.

Kauppakamereiden kautta toimintaa ei saatu liikkelle toivotulla tavalla ja vuonna 2013 toimintatapaa muutettiin.

Vuonna 2014 neljättä kertaa järjestetty Kasvu Open laajeni Keski-Suomesta valtakunnalliseksi. Kasvu Openin yhteistyökumppaniksi saatiin Nordea, Finnvera ja Technopolis.

Vuonna 2015 Kasvu Open tarjosi ilmaista asiantuntija-apua 450 yritykselle.

Vuonna 2016 tapahtuman budjetti oli alle miljoona euroa ja sillä toteutettiin 110 tapahtumapäivää. Vuonna 2016 Kasvu Open Karnevaalissa oli ennätysmäärä osanottajia: 1 800 kävijää 2 päivän aikana. Seitsemän ensimmäisen vuoden aikana Kasvu Open auttoi 1 200 yritystä kasvun polulle, valtakunnalliseen finaaliin on osallistunut 320 yritystä. Kasvu Openiin tuotiin uutena niin sanottu Kasvun Osaajat -palvelu, johon uusia haasteita etsivät henkilöt saivat ilmoittautua.

### Kasvu Open Oy (2016–)

Marraskuussa 2016 Kasvu Openin ympärille perustettiin yritys. Kasvu Open Oy:n pääosakkaat olivat Keski-Suomen kauppakamari ja Jyväskylän seudun kehittämisyhtiö Jykes Oy, joiden osuus oli yhteensä 65 prosenttia. Muita osakkaita olivat Aava & Bang Oy ja Kasvun Roihu Oy. Kasvu Open Oy on voittoa tavoittelematon ja jakamaton yhtiö. Yhtiön toimitusjohtajana aloitti Uljas Valkeinen, joka oli toiminut Keski-Suomen kauppakamarin toimitusjohtajana yli 20 vuotta.

Keväällä 2017 Kasvu Open Oy ja Jyväskylän Messut Oy solmivat yhteistyösopimuksen Kasvu Open Karnevaalin järjestämisestä Jyväskylän Paviljongissa. Kolmivuotinen sopimus kattoi vuodet 2017-2019 ja sisälsi optiot vuosille 2020-2021. Huhtikuussa Jyväskylän kaupunginhallitus päätti, että kaupunki ostaa Jyväskylän seudun kehittämisyhtiö Jykes Oy:n omistamat Kasvu Open Oy:n osakkeet. Kasvu Openin vuositavoite oli antaa maksutonta sparrausta 450 yritykselle yli tuhannen asiantuntijan voimin 27 Kasvupolulla. Ohjelmaan haki 836 yritystä, joista mukaan pääsi 420. Ohjelma käynnistyi keväällä ja se huipentui lokakuun lopulla Jyväskylässä järjestettyyn Kasvu Open Karnevaaliin, jossa oli mukana 100 parasta yritystä. Yrityksen liikevaihto oli 607 000 euroa.

Vuonna 2018 ohjelmaan haki 804 yritystä, joista yli puolet, 411, pääsi mukaan Kasvupolku-ohjelmaan.

Syyskuussa 2019 toimitusjohtaja Valkeisen jäätyä eläkkeelle hänen seuraajanaan aloitti aloitti Jaana Seppälä. Seppälä oli ollut mukana Kasvu Open -tiimissä vuodesta 2013 lähtien. Ohjelman vetonaulana oli jopa miljoonan euron kasvurahoitus, Nordean ja Innovestorin jakama Sijoittajan Suosikki -palkinto. Puolet palkinnosta muodostui Innovestorin pääomasijoituksesta, puolet Nordean myöntämästä kasvulainasta. Myös Suomen Yrittäjät oli ohjelman valtakunnallinen kumppani.

Vuonna 2020 Kasvu Open etsi Jyväskylän ammattikorkeakoulun kanssa turpeen korvaajaa saarijärveläiselle lannoitevalmistaja Tikalanille. Kyseessä oli enimmäinen kerta, kun ne ratkoivat yhdessä yritysten vastuullisuushaastetta. JAMK:in BioPaavo-yrityskiihdyttämön ja Kasvu Openin tavoite ole alkaa järjestää vastuullisuuteen liittyviä hackathon-tapahtumia. Vuosina 2020 ja 2021 tapahtuma järjestettiin koronapandemian vuoksi verkkotapahtumana. Kasvu Open -sparraukseen osallistui 320 kasvuyritystä.

Helmikuussa 2021 Kasvu Open kertoi aloittavansa Nordean kanssa uuden Superfinns-ohjelman, jolla haluttiin kannustaa yrityksiä kansainvälistymisessä.

Prosessi
--------

Kasvu Open on voittoa tavoittelemattoman ja osallistujayrityksille ilmainen prosessi. Vuosittainen kiertue alkaa eri puolella Suomea järjestetyistä Kasvupolku-tapahtumista. Kasvupolut ovat paitsi alueellisia myös toimialakohtaisia tapahtumia, joihin kuuluu yleensä neljä tapahtumapäivää: starttitilaisuus, kaksi Kiitoratapäivää ja semifinaali, josta kaksi parasta yritystä etenee valtakunnalliseen finaaliin. Kiitoratapäivissä viisi eri alan neuvonantajaa, "mylläriä", antaa palautetta yrityksille henkilökohtaisissa tapaamisissa.  Myllärit ovat kokeneita yrittäjiä, markkinoijia, enkelisijoittajia, myynnin osaajia ja kansainvälistymisen asiantuntijoita, joita yhdistää halu auttaa yrityksiä kasvamaan.

Loka-marraskuussa pidettävä kaksipäiväinen Kasvu Open Karnevaali on yhdistelmä messuja, seminaaria, iltajuhlaa ja kasvuyrityskilpailua. Tilaisuudessa valitaan kasvunäkymiltään lupaavimmat yritykset Start Again- ja Startup –sarjoissa sekä jaetaan Suomen Kasvupalkinto. Kilpailu on tarkoitettu kasvuhaluisille yrityksille, jotka tarvitsevat apua kasvuunsa. Yli puolet osallistuvista yrityksistä on niin kutsuttuja Start again -yrityksiä, joilla voi olla kymmenien vuosien historia ja loput ovat aloittelevia startupeja.

Organisaatio
------------

Kasvu Open -ohjelman takana on voittoa tavoittelematon Kasvu Open Oy. Sen osakkaita ovat Keski-Suomen kauppakamari, Jyväskylän kaupunki, Aava & Bang Oy ja Kasvun Roihu Oy. Yrityksen toimitusjohtaja on Jaana Seppälä.

Voittajat
---------

* Vuonna 2011 voittajia oli vain yksi: Mobile Care and Safety Oy, kasvuyritys.
* Vuonna 2012 yrityssarjaan voittaja oli Stafix Oy, ideasarjan voittaja oli Brawbox.
* Vuonna 2013 Kasvu Openin yrityssarjan voitti VRT Finland ja startup-sarjan Musicinfo
* Vuonna 2014 kilpailu järjestettiin ensimmäistä kertaa valtakunnallisena. Yrityssarjan voitti silloin jyväskyläläinen Sleipner Finland ja startup-sarjan kuopiolainen Spindeco.
* Vuonna 2015 Kasvu Openin yrityskilpailun voitti Fourdeg Espoosta ja startup-sarjan kajaanilainen pelifirma Critical Force Entertainment.
* Vuonna 2016 Kasvu Openin yrityssarjan voitti Classic Pizza Restaurant / Hangon Makaronitehdas Helsingistä ja startup-sarjan Opti Automation Espoosta.
* Vuonna 2017 yrityssarjan voitti Volter Oy Kempeleestä ja startup-sarjan helsinkiläinen BroadBit Batteries..
* Vuonna 2018 yrityssarjan voitti Cajo Technologies Oy ja startup-sarjan Finnos Oy.
* Vuonna 2019 yrityssarjan voitti Dolea Oy ja startup-sarjan Lunawood Oy.
* Vuonna 2020 palkittiin kolme parasta kasvuyritystä: ohjelmistotalo Secapp Oy, SaaS-palveluita tuottava Aiwo Digital Oy ja työhyvinvointipalvelu Auntie Solutions Oy.
* Vuonna 2021 keskisuurten yritysten sarjan voitti Unikie Oy ja pienten yritysten sarjan Luomoa Oy.

Tunnustuksia
------------

Vuonna 2018 Kasvu Open sai Tasavallan presidentin kansainvälistymispalkinnon. Se palkittiin yritysten kansainvälistymisen tukemisesta myös Euroopan komission järjestämässä SME Assembly -tapahtumassa, jossa se sai European Enterprise Promotion Award -palkinnon.

Lähteet
-------

1. 1 2 3 4 5 6 7 8  Kasvu Open Oy *asiakastieto.fi*. Viitattu 1.2.2022.
2. ↑  Kasvu Open tarjoaa maksuttomia palveluja kasvuhaluisille yrittäjille *Kasvu Open*. Viitattu 2.2.2022.
3. 1 2 3  Pasi Lehtinen: Jaana Seppälästä Kasvu Openin uusi toimitusjohtaja – "Tuntee prosessin läpikotaisin" *Kauppalehti*. Viitattu 1.2.2022.
4. 1 2 3 4 5  Kasvu Open Karnevaalille leveämmät hartiat – Jyväskylän Messut Oy toiseksi tekijäksi *Yle Uutiset*. Viitattu 17.1.2018.
5. 1 2 3 4 5   Kasvu Open auttaa yrityksia yksi kerrallaan *Kauppalehti*. Viitattu 17.1.2018.
6. 1 2 3 4 5 6 7  Myllätään, startataan ja pelataan bisnestä *TEK Verkkolehti*. Viitattu 17.1.2018.
7. 1 2  Aava & Bang Oy perustajaosakkaaksi voittoa tavoittelemattomaan Kasvu Open -osakeyhtiöön *Yrittajat.fi*.  5.9.2016.  Arkistoitu 26.1.2018. Viitattu 26.1.2018.
8. 1 2 3  Kasvu Open laajenee valtakunnalliseksi *Kauppalehti*. Viitattu 17.1.2018.
9. 1 2 3 4 5 6  Pasi Lehtinen: Kasvu Open jakaa yrityksille rohkeutta - "Yrittäjä voi rahoittaa kasvua myös ilman pankkilainaa ja omaisuutensa panttaamista" *Kauppalehti*. Viitattu 1.2.2022.
10. 1 2  Kasvu Open sparrauskilvan voitot Kajaaniin ja Espooseen – kunniamaininta nollapäästöiselle sähköautolle *Yle Uutiset*. Viitattu 26.1.2018.
11. ↑  Jyväskylän kaupunki: ajankohtaista: Uutisarkisto *www.jyvaskyla.fi*.  Arkistoitu 2.2.2018. Viitattu 2.2.2018.
12. ↑  Kari Happonen: Katso koko lista: 100 Suomen lupaavinta kasvuyritystä – Mukana 13 firmaa Pirkanmaalta *Aamulehti*.  21.8.2018. Viitattu 1.2.2022.
13. ↑  Kasvu Openiin hakenut jo 400 yritystä – uutta miljoonan euron rahoituspalkinto *Yrittajat.fi*.  1.3.2019. Viitattu 1.2.2022.
14. ↑  Jorma Rahkonen: JAMK ja Kasvu Open etsivät lannoitevalmistaja Tikalanille turpeen korvaajaa *Keskisuomalainen*.  23.11.2020. Viitattu 1.2.2022.
15. ↑  Ilkka Hartio: Kasvu Open Karnevaalit järjestetään jälleen digitaalisesti – teemoina ovat rohkeus, vastuullisuus ja kilpailukyky *Keskisuomalainen*.  29.9.2021. Viitattu 1.2.2022.
16. 1 2  Jorma Rahkonen: Kaksoisvoitto! Suomen parhaat kasvuyritykset tulevat Jyväskylästä – Secapp ja Aiwo Digital voittivat Kasvu Openin valtakunnallisen kisan 320 yrityksen joukosta *Keskisuomalainen*.  28.10.2020. Viitattu 1.2.2022.
17. ↑  Justus Vento: Kasvu Open ja Nordea kannustavat yrityksiä kansainvälistymään uudella ohjelmalla – tavoitteena röyhkeä kasvu *Keskisuomalainen*.  24.2.2021. Viitattu 1.2.2022.
18. 1 2  Kasvu Open -sanasto / Mikä Kasvu Open? / Kasvu Open *www.kasvuopen.fi*. Viitattu 2.2.2018.
19. ↑  Miksi osallistuisit? / Kasvu Open *www.kasvuopen.fi*. Viitattu 26.1.2018.
20. ↑  Yhteystiedot *Kasvu Open*. Viitattu 1.2.2022.
21. ↑  Kasvu Openin voittaja on valittu! *Yrittajat.fi*.  7.6.2011.  Arkistoitu 2.2.2018. Viitattu 1.2.2018.
22. ↑  Odottava tunnelma voittajien julkistuksessa / Blogi / Kasvu Open *www.kasvuopen.fi*. Viitattu 1.2.2018. [vanhentunut linkki]
23. ↑  Kuopiolaisrahasto sijoitti Kasvu Open -voittajaan *Kauppalehti*. Viitattu 17.1.2018.
24. ↑  Kasvuyrityskisan voittaja: "Markkinat liian suuret edes ymmärtää" *Yrittajat.fi*.  24.10.2014.  Arkistoitu 26.1.2018. Viitattu 26.1.2018.
25. ↑  Kasvu Openin voittajayritykset valittiin / Uutiset / Kasvu Open *www.kasvuopen.fi*.  Arkistoitu 28.6.2018. Viitattu 26.1.2018.
26. ↑  Kempeleessä päämajaansa pitävä Cajo Technologies voitti Kasvu Openissa oman sarjansa – "Uskottavia avauksia isojen asiakkaiden kanssa" *Kaleva*. Viitattu 1.2.2022.
27. ↑  Finalistit kautta aikojen - alkaen vuodesta 2011 *Kasvu Open*. Viitattu 1.2.2022.
28. ↑  Ilkka Hartio: Unikie ja Luomoa palkittiin Jyväskylässä vuoden kasvuyrityksinä *Keskisuomalainen*.  28.10.2021. Viitattu 1.2.2022.

Aiheesta muualla
----------------

* Kasvu Openin kotisivut
* Kasvu Open Facebookissa